CELEX: 32020R1375
Language: lv
Date: 2020-10-01 00:00:00
Title: Komisijas Īstenošanas regula (ES) 2020/1375 (2020. gada 1. oktobris) par atļauju citronskābes, sorbīnskābes, timola un vanilīna preparātu lietot par barības piedevu zīdāmiem sivēniem, gaļas tītariem un vaislai audzētiem tītariem (atļaujas turētājs Vetagro SpA) (Dokuments attiecas uz EEZ)

2.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/22
               
            
         KOMISIJAS ĪSTENOŠANAS REGULA (ES) 2020/1375
         (2020. gada 1. oktobris)
         par atļauju citronskābes, sorbīnskābes, timola un vanilīna preparātu lietot par barības piedevu zīdāmiem sivēniem, gaļas tītariem un vaislai audzētiem tītariem (atļaujas turētājs Vetagro SpA)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (2003. gada 22. septembris) (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegti pieteikumi uz atļauju citronskābes, sorbīnskābes, timola un vanilīna preparātam. Šiem pieteikumiem bija pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Minētie pieteikumi attiecas uz atļauju citronskābes, sorbīnskābes, timola un vanilīna preparātu lietot par barības piedevām zīdāmiem sivēniem, gaļas tītariem un vaislai audzētiem tītariem, klasificējot tās piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) savā 2019. gada 4. jūlija atzinumā (2) secināja, ka citronskābes, sorbīnskābes, timola un vanilīna preparāts, ja to lieto saskaņā ar piedāvātajiem lietošanas nosacījumiem, nelabvēlīgi neietekmē ne dzīvnieku veselību, ne patērētāju drošību, ne vidi. Tā arī secināja, ka piedeva tiek uzskatīta par potenciālu ādas un acu kairinātāju un ādas sensibilizatoru. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde secināja, ka piedeva spēj efektīvi uzlabot gaļas cāļu zootehniskos parametrus un ka šo secinājumu var attiecināt arī uz dējējputnu cāļiem un mazāk izplatītu sugu dējējputnu audzēšanā (3). Uz šā pamata Iestāde par gaļas cāļiem izdarītos secinājumus savā 2019. gada atzinumā ir ekstrapolējusi uz gaļas tītariem un vaislai audzētiem tītariem. Tika secināts arī, ka, ekstrapolējot par atšķirtiem sivēniem izdarītos secinājumus (4), ieteiktajā devā dota piedeva var efektīvi uzlabot zīdāmu sivēnu zootehniskos rādītājus. Iestāde uzskata, ka īpašas prasības par uzraudzību pēc piedevas laišanas tirgū noteikt nav vajadzīgs. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     Citronskābes, sorbīnskābes, timola un vanilīna preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “citas zootehniskās piedevas”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019; 17(7):5795.
         
            (3)  EFSA Journal 2012; 10(5):2670.
         
            (4)  EFSA Journal 2012; 10(5):2670.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja vārds
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg piedevas uz kg kompleksās barības ar mitruma saturu 12 %
                     
                  
                        
                           Kategorija: zootehniskās piedevas. Funkcionālā grupa: citas zootehniskās piedevas (rezultātu parametru uzlabošana)
                        
                     
                  
                        4d3
                     
                     
                        Vetagro SpA
                     
                     
                        Aizsargātas citronskābes, sorbīnskābes,
                        timola un vanilīna preparāts
                     
                     
                        
                           Piedevas sastāvs
                        
                        Citronskābi, sorbīnskābi, timolu un vanilīnu saturošu aizsargātu mikrolodīšu preparāts, kurā ir vismaz:
                        citronskābe: 25 g/100 g
                        timols: 1,7 g/100 g
                        sorbīnskābe: 16,7 g/100 g
                        vanilīns: 1 g/100 g
                     
                     
                        Zīdāmi sivēni
                     
                     
                        —
                     
                     
                        1 000 
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    2.
                                 
                                 
                                    Lietošanas pamācībā norāda: “Kompleksajā barībā nepārsniegt dažādu citronskābes un sorbīnskābes avotu kopējo maksimālo saturu”
                                 
                              
                                    3.
                                 
                                 
                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šīs piedevas un premiksu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, arī elpceļu, acu un ādas aizsarglīdzekļus.
                                 
                              
                     
                        22.10.2030.
                     
                  
                        
                           Aktīvās vielas raksturojums:
                        
                        citronskābe C6H8O7 (tīrība ≥ 99,5 %)
                        2-hidroksi-1,2,3-propāntrikarboksilskābe, CAS Nr. 77-92-9, bezūdens
                        sorbīnskābe C6H8O2 (tīrība ≥ 99,5 %)
                        2,4-heksadiēnskābe, CAS Nr. 110-44-1
                        timols (tīrība ≥ 98 %)
                        5-metil-2-(1-metiletil)fenols, CAS Nr. 89-83-8
                        vanilīns (tīrība ≥ 99,5 %)
                        4-hidroksi-3-metoksibenzaldehīds, CAS Nr. 121-33-5)
                     
                     
                        Gaļas tītari
                        Vaislai audzēti tītari
                     
                     
                        —
                     
                     
                        200
                     
                     
                        —
                     
                  
                        Analītiskā metode  (1)
                        
                        Sorbīnskābes un timola noteikšana barības piedevā, premiksos un barībā:
                        
                                    —
                                 
                                 
                                    apgrieztās fāzes augstas izšķirtspējas šķidrumhromatogrāfija ar ultravioleto/diožu matricas detektoru (RP-HPLC-UV/DAD)
                                 
                              Citronskābes noteikšana piedevā un premiksos:
                        
                                    —
                                 
                                 
                                    apgrieztās fāzes augstas izšķirtspējas šķidrumhromatogrāfija ar ultravioleto/diožu matricas detektoru
                                 
                              (RP-HPLC-UV/DAD)
                        Citronskābes noteikšana barībā:
                        
                                    —
                                 
                                 
                                    citronskābes satura fermentatīvā noteikšana – NADH (nikotinamīda adenīna dinukleotīda samazinātā forma) spektrometriskā metode
                                 
                              
                  
               (1)  Detalizēta informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports.